Gundars Āboliņš

Gundars Āboliņš (dzimis , Rīgā) ir latviešu aktieris, televīzijas un radio raidījumu vadītājs. Ilggadējs Jaunā Rīgas teātra aktieris. Spēlējis arī Jaunatnes un Dailes teātrī Rīgā un Minhenes teātrī Münchner Kammerspiel. Piedalījies vairākās spēlfilmās.

Divreiz saņēmis Spēlmaņu nakts balvu: 1998/1999. gadā kā gada aktieris otrā plāna lomā, 2005./2006. gadā — kā gada aktieris.

 Dzīvesgājums 
Dzimis aktieru Tālivalža Āboliņa un Veras Singajevskas ģimenē.Vera Singajevska: tas laiks pieder mums, Santa Raita, raksts laikrakstā NRA, pārpublicēts TVNET (18.10.2005), informācija iegūta 12.06.2008 Mācījās Tautas kinoaktieru studijā. Studēja aktiermākslu J. Vītola Latvijas Valsts konservatorijā Dailes teātra 7. studijā (1978—1982), karadienestu Padomju armijā aizvadīja Baltijas kara apgabala dziesmu un deju ansamblī Rīgā.

Vēlāk strādāja Jaunatnes teātrī režisora Ādolfa Šapiro vadībā, tad atgriezās Dailes teātrī, kur vairāk nekā desmit gadu spēlēja komēdiju izrādēs. 2000. gadā pēc režisoru Baņutas Rubess un Alvja Hermaņa piedāvājuma G. Āboliņš sāka darboties Jaunajā Rīgas teātrī.Aktieris Gundars Āboliņš: 21. gadsimts nav domāts man  Andris Bernāts, kasjauns.lv, 2013. gada 15. septembris Piedalījās Alvja Hermaņa iestudētajās izrādēs Vācijā: "Ledus" (Das Eis, Ruhrtriennale, 2005), "Tēvi" (Väter, Schauspielhaus Zürich, 2007) un "Oblomovs" (Oblomow, Schauspielhaus Köln, 2011).

2015. gada augustā tika izziņots, ka Gundars Āboliņš pametīs Jauno Rīgas teātri un kļūs par štata aktieri Minhenes teātrī Münchner Kammerspiele.http://www.lsm.lv/lv/raksts/teatris-un-deja/kultura/gundars-abolins-turpmak-bus-stata-aktieris-teatri-minhene.a140949/ 2018. gadā atgriezās Jaunajā Rīgas teātrī.

 Balvas 
 Spēlmaņu nakts 1998/1999 — balva kategorijā "Gada aktieris otrā plāna lomā" par lomām Dailes teātra izrādēs "Šveiks" un "Mana jautrā atraitne".
 Spēlmaņu nakts 2005/2006 — balva kategorijā "Gada aktieris" par lomām Jaunā Rīgas teātra izrādēs "Soņa" un "Ledus. Kolektīva grāmatas lasīšana ar iztēles palīdzību Rīgā".
 2013. gadā saņēma Harija Liepiņa balvu par izcilu, spilgtu aktierdarbu iepriekšējo sezonu laikā.
 2024. gadā saņēma Žaņa Katlapa balvu par sasniegumiem, kas uz Latvijas teātra skatuvēm mākslinieciski apliecina nācijas pamatvērtības.

 Filmogrāfija 
 Gads Filma Loma Piezīmes 1977 "Buras" Stass 1981 "Limuzīns Jāņu nakts krāsā" Uģis Tūters 1982 "Aizmirstās lietas" epizodē 1986 "Apbraucamais ceļš" epizodē 1987 "Fotogrāfija ar sievieti un mežakuili" epizodē 1989 "Dzīvīte" Ojārs Rubenis 1993 "Grēciniece maskā" 2000 "Vecās pagastmājas mistērija" Žoržiks 2004 "Ūdensbumba resnajam runcim" Ivo Nominēts Lielā Kristapa balvai kā labākais aktieris otrā plāna lomā 2006 "Ūdens" 2007 "Jāņu nakts" Oskars 2009 "Mazie laupītāji" Apsargs 2011 Monsieur Taurins Gunārs Tauriņš  2018 "Bille" Veikalnieks Bānītis  2018 Homo novus Kviesis 2020 "Ko zina klusā Gerda" 2020 "Pilsēta pie upes" Bernšteins Nominēts Lielā Kristapa balvai kā labākais aktieris otrā plāna lomā 2022 "Mīlulis" 2023 The Piper priesteris 2023 Taurins Senior Gunārs Tauriņš

+ Gads Seriāls Loma Piezīmes 2020 "Aģentūra" Marģers 2021 "Sisi" (Sisi: Austrian Empress) Hoffārers 2 sērijās 2024 "Pansija pilī" Viktors Eglītis 2024 "Padomju džinsi" profesors, slimnīcas pacients

 Atsauces 

 Ārējās saites 
 Gundars Āboliņš filmas.lv
 Gundars Āboliņš izrades.lv

 Gundara Āboliņa profils JRT mājaslapā
 Fotogrāfijas 

Kategorija:1960. gadā dzimušie
Kategorija:Dailes teātra aktieri
Kategorija:Jaunā Rīgas teātra aktieri
Kategorija:Jaunatnes teātra aktieri
Kategorija:Latviešu kinoaktieri
Kategorija:Latviešu teātra aktieri
Kategorija:Latvijas kinoaktieri
Kategorija:Latvijas Mūzikas akadēmijas absolventi
Kategorija:Latvijas Universitātes absolventi
Kategorija:Rīgā dzimušie
Kategorija:Spēlmaņu nakts gada aktiera balvas ieguvēji
Kategorija:Triju Zvaigžņu ordeņa virsnieki